cyanic-selkie/wikianc huggingface dataset:
Natalie Aranda
2018
Søramerikanske leker 2018 ble arrangert i Bolivia, og Aranda kom der på tredjeplass i lengdehopp, bak Paola Mautino og Eliane Martins. Hun satte der ny panamansk rekord med 6,60 meter med 0,8 m/s medvind. Hun deltok i Sentralamerikanske og karibiske leker 2018 (CAC Games) i Barranquilla, og kom der på femteplass i lengdehopp.
2019
Hun deltok i Søramerikansk mesterskap i friidrett 2019 i Peru, og kom der på fjerdeplass i lengdehopp. I juni vant hun lengdehopp under Sentralamerikansk mesterskap i friidrett 2019, og hun kom på fjerdeplass i lengdehopp under Panamerikanske leker 2019.
2020
Søramerikansk mesterskap i friidrett innendørs ble første gang arrangert i 2020. Aranda vant lengdehopp i dette mesterskapet, med 6,58 meter. Hun vant også lengdehopp under Sentralamerikansk mesterskap i friidrett 2020, som ble arrangert i desember.
2021
Aranda vant lengdehopp under panamansk mesterskap i friidrett 2021 i april. Hun deltok i Søramerikansk mesterskap i friidrett 2021, og fikk der bronse i lengdehopp. Hun tok 27. plass for Panama i lengdehopp under Sommer-OL 2020 i Tokyo.
Datang Daba kullkraftverk
Daba kullkraftverk er et kullkraftverk i provinsen Ningxia i det nordvestlige Kina. Det har en installert produksjonskapasitet på 1.200 MW, fordelt på fire like store enheter. Det er også under bygging 2 x 600 MW slik at totaleffekten når opp i 2.400 MW.
Operatør er China Datang Corporation.
Johan Baumann
Johan Baumann (født 8. august 1934 i Oslo) er en norsk idrettsleder, bedriftsrådgiver og politiker (H). Han var skipresident i perioden 1987–1995.
Baumann var i sin tid aktiv langrennsløper og hundekjører. Han mottok kongepokalen i hundekjøring i 1959 og 1960. Fra 1972 til 1978 var han formann i Skiforeningen. Han var en periode første visepresident i Norges Skiforbund, før han ble president etter Per Ottesen i 1987. Han gikk av som skipresident i 1995 til fordel for Jan Jensen.
Baumann er utdannet fra Krigsskolen, og gikk ut av Forsvaret i 1972 med majors grad. Ved siden av vervene i idrettsmiljøet har han blant annet vært daglig leder for Bergans Meis og Ryggsekk og bedriftsrådgiver og styreleder i MTD Norge. Baumann har vært aktiv Høyre-politiker siden 1995 Han satt i bystyret i Drammen1995–2019. Han var medlem av formannskapet 1995–2003 og gruppeleder  for Høyres gruppe i kommunestyret 2003–2015. Han ble innvalgt i Viken fylkesting i 2019.
Stefano Travaglia
Stefano Travaglia (født 18. desember 1991 i Ascoli Piceno) er en italiensk profesjonell tennisspiller.
Hans beste resultat i Grand Slam-sammenheng er to 2. runder, i Australian Open og US Open.
Bambus- og trestrimler
Skrifttegnene ble vanligvis påført disse strimlene med tusj påført ved hjelp av pensel, med én kolonne tegn på hver strimmel, ovenfra og med. På en slik strimmel kunne det være om lag ti skrifttegn; stavene kunne ha en lengde som tilsvarer dagens standard spisepinner, og en bredde som to spisepinner. Etterhvbert kunner strimlene bli atskillig lengre, med plass til mer skrift. Strimlene kunne festes sammen med kraftig tråd, «innbindes», slik at de lot seg oppbevare som en sammenrullet matte.
Historie
De eldste bevarte eksemplene på slike tre- og bambusstrimler er fra 400-tallet f.Kr, fra de stridende staters tid. Men enda eldre kinesisk litteratur gir temmelig solid belegg for at bambusstrimler var i bruk så tidlig som den senere del av Shangdynastiets tid (fra om lag 1250 f.Kr.).
Også senere har det imidlertid blitt laget bøker av denne type - av respekt for den gamle skrivetradisjonen. Tilvirkerne av disse nyere strimlene har imidlertid bare beholdt grunnideen, og de nyere strimlene er i det øvrige både hendigere og bedre i utstyr og størrelse.
Kjølv Egeland (friidrettsutøver)
Kjølv Egeland (født 12. juli 1990) er en norsk fredsforsker og tidligere friidrettsutøver (høyde). Han representerte IL i BUL.
Bambus- og trestrimler
Historie
Skikken med å legge bambusstrimmelbøker i kongegraver har reddet en rekke antikke tekster for ettertiden.
Kjølv Egeland (friidrettsutøver)
I 2006 slettet han europamester Steinar Hoens kretsrekord for Gutter 16 Oslo krets med et hopp på 1,97. Under et stevne i Ekeberghallen 1. desember 2007 satte Egeland ny bestenotering i høyde for Gutter 17 med 2,10 meter. 14. september 2008 satte han norsk aldersrekord for 18-åringer under et stevne på Norges idrettshøgskole med 2,18 meter.
Bambus- og trestrimler
Historie
Et viktig tidlig arkeologisk funn er Jizhongfunnet i 279 e.Kr. - dette var gravmælet til en konge fra staten Wei. Selve de skriftstavene man fant er riktignok gått tapt, men det ble gjort avskrifter av tekstene.
Kjølv Egeland (friidrettsutøver)
I 2008 vant Egeland NM-gull både for juniorer og seniorer. Seniorgullet vant han med et hopp på 2,13 meter, noe som dessuten holdt til bestemannspremie i hopp. Egeland ble med det den yngste mannlige norgesmesteren i høyde noen sinne. Egeland er nordisk juniormester fra 2007 og 2008. Egeland har også to norgesmesterskap innendørs, fra 2009 og 2010.
Bambus- og trestrimler
Historie
I moderne tid er det gjort en rekke viktige funn, hvorav noen nevnes her:
Kjølv Egeland (friidrettsutøver)
Egeland er utdannet i fred- og konfliktstudier ved Universitetet i Oslo, han tok doktorgrad i Oxford, og begynte deretter som postdoktor ved Sciences Po i Paris.
Bambus- og trestrimler
Historie
Den såkalte Shanghai Museum corpus ble kjøpt på auksjon i Hongkong året etter utgravningen av Guodian-graven, og det antas at strimlene kommer fra en grav i samme området. Tsinghuasamlingen ble donert av en anonym tidligere student ved det universitetet, som selv hadde kjøpt den på en auksjon uten å ha opplysninger om funnsted. De øvrige ovennevnte er fra identifiserte gravfunn.
Kjølv Egeland (friidrettsutøver)
I 2020 mottok han Ingrid Aunes minnepris.
Bambus- og trestrimler
Redskap knyttet til skriverembetet
Et redskap benyttet ved skriving på bambusstrimler var en liten kniv som ble benyttet for å skrape vekk feil slik at rettelser kunne settes inn. Dekorerte kniver for denne bruk ble et embedstegn for enkelte embedsmenn, idet de viste at han hadde rett til å endre nedtegnelser og edikter.
Kjølv Egeland (friidrettsutøver)
Egeland, som vokst opp på Røa, er barnebarn av forhenværende kirke- og undervisningsminister Kjølv Egeland.
Genji
Genji er et PlayStation 2-spill som kom ut i 2005. Det ble fulgt opp med Genji: Days of the Blade til PlayStation 3 i 2006.
Bezaumont
Befolkningsutvikling
Antall innbyggere i kommunen Bezaumont
Turbo (Colombia)
Turbo er en by og kommune i det nordlige Colombia. Det ligger ved Urabágolfen ved Det karibiske hav, og er først og fremst kjent som en havneby og en grenseby mot Panama. Den egentlige grensen er 50 km lenger nordvest, og det finnes inge kjørbar forbindelse for biler eller andre kjøretøyer, unntatt terrengmotorsykler. Kommunen har 159.268 innbyggere, hvorav 63.503 bor i selve byen (2015).
Turbo er sentrum av bananproduksjonen i Nordcolombia, som her blir lastet og eksportert. På grunn av at denne formen for landbruk i lang tid var blomstrende vokste innbyggertallet i byen, særlig i 1980-årene, svært raskt. Dette førte til at det oppsto slum ved utkantene av byen. Befolkningen består hovedsakelig av Afro-Colombianere.
Byen er beryktet som en smuglermetropol, siden det er det den havnebyen som ligger nærmest Panama. Smuglervarene fraktes i små båter gjennom de relativt uoversiktlige kystområdene i Panama, og videre via Turbo til Colombia. Den relativt høye kriminaliteten i byen henger blant annet sammen med smuglingen.
I Turbo ligger det viktigste migrasjonskontoret i Nordvestcolombia. Det er praktisk uunngåelig å besøke byen hvis en skal reise til Panama over land, fordi de nødvendige formalitetene bare kan ordnes her.
Geografi
Turbo ligger i det ytterste nordvest av Departemento  Antioquia, 373 km nordvest for departementohovedstaden Medellín, og er kommunen med deet størtse areal i Antioquia. Gjennomsnittstemperaturen er 28 °C. Kommunen grenser i nord mot Necoclí og Arboletas, mot øst til San Pedro de Urabá, Apartadó, Carepa og Chigorodó, i syd mot Mutatá og i Vest til Riosucio og Unguía, begge i Departemento del Chocó.
Bicqueley
Bicqueley er en kommune i departementet Meurthe-et-Moselle i regionen Grand Est i Frankrike. Innbyggerne kalles for Bicquicantois.
Lundebydrakt
Lundebydrakt eller lundebybunad er en folkedrakt komponert av kunstmaleren Alf Lundeby fra gården Lundeby på Braskereidfoss i Våler i Solør. Han laget den første drakta i 1932, som gave til en venninne på Lillehammer.
Drakten finnes bare for kvinner, og er utformet uten et drakthistorisk forelegg. Drakta blir i noen grad regnet som «Solørbunad», men lages og brukes også i Oppland.
Bunaden har stakk, liv, veske og lue i hvitt, sort eller blått klede med rokokkoinspirert broderi med stiliserte blomstermotiv. Nede på stakken er det også et gittermotiv som slynger seg rundt som en bord. Det er ikke utarbeidet egen skjorte, men det brukes bomullskjorte med nupereller på krage og mansjetter eller linskjorte med hvitsømsbroderi. Cape lages i hvitt, blått eller sort klede. Det brukes oksidert sølv til bunaden. Strømpene skal være sorte eller blå.
Tautrekking under Sommer-OL 1906
Tautrekking var en av øvelsene under jubileumslekene 1906 i Athen.
Konkurransen ble arrangert på Panathinaikos Stadion, innenfor løpebanen, som en del av friidrettprogrammet. Publikumsoppslutningen var høy, selv om konkurransen ikke var den viktigste for utøverne. De fleste lagene valgte ut et lag simpelthen ved å velge sine sterkeste utøvere blant turnerne og vektkasterne. Det tyske laget som vant valgte ut laget sitt på båten (Trieste) fra Italia til Hellas like før OL startet.
Xinjian
Xinjian (kinesisk: 新建县; pinyin: Xīnjiàn Xiàn) er et fylke i provinsen Jiangxi i Folkerepublikken Kina. Det er underlagt byprefekturet Nanchang.
Erik Stephansen
Erik Stephansen (født 29. april 1958 i Ålesund) er en norsk journalist. Han er nyhetsredaktør i Nettavisen. Han var tidligere journalist og programleder i Dagbladet og TV 2.
Xinjian
I 1999 hadde det en befolkning på 643,535 innbyggere.
Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Den store stygge idrettsboka
Den store stygge idrettsboka er en bok av Per Inge Torkelsen. Boken er skrevet på Stavanger-dialekt og omtaler på en sarkastisk måte idrettens negative sider, som sløsing med penger, sponsorer, idrettsskader, doping og annet. Boken ble utgitt av Det Norske Samlaget i 1992. Per Dybvig har illustrert boken.
Erik Stephansen
Fra 1991 til 1996 var Stephansen redaktør og disponent i Firdaposten i Florø. Han var da også styremedlem i A-pressens Oslo-kontor og leder for A-pressens IT-utvalg. I 1992 skrev han reportasjeserien «Svardal-saken», som ga ham SKUP-diplom for fremragende journalistikk.
Den store stygge idrettsboka
Teksten i boken er skrevet i tre spalter, med illustrasjoner og 136 vitser innimellom.
Erik Stephansen
Erik Stephansen arbeidet i TV 2 fra 1996 til 2009. I Bergen var han reporter i nyhetsavdelingen og reisende reporter i utenriksavdelingen før han ble redaksjonssjef og programleder i Lørdagsmagasinet. I Oslo var han programleder i God morgen Norge, og reporter i innenriksavdelingen og politisk avdeling. I flere år var han ansvarlig for dekningen av filmfestivalen i Cannes.
Den store stygge idrettsboka
Kapitler
Boken har 28 kapitler:
Kritikk og kontroverser
Like etter utgivelsen ble Torkelsen saksøkt av spydkaster Trine Hattestad på grunn av injurierende påstander om doping. Saken ble avgjort i forliksrådet der Torkelsen sa seg villig til å betale Hattestad 100 000 kr i oppreisning.
Erik Stephansen
I 2002 laget Stephansen samtaleprogrammet «Møtet» med korrupsjonsjeger Eva Joly og Snøhetta-arkitekt Kjetil Thorsen. Året etter laget han dokumentaren «Ghettoskolen» sammen med Hadia Tajik.
Fra 2009 til 2011 drev Erik Stephansen sitt eget firma Stephansen Produksjoner før han i to år var seniorrådgiver og director i Burson-Marsteller.
Raslet
Raslet er et fjell i Vang og Øystre Slidre kommune i Innlandet. Det har en høyde på 1 854 meter over havet og er det høyeste fjellet i Øystre Slidre.
Lusigang kullkraftverk
Lusigang kullkraftverk er et kullkraftverk i prprovinsen Jiangsu, i det østlige Kina. Det har en installert produksjonskapasitet på 2.640 MW. Operatør er Datang International Power Generation Co Ltd, som eier 90% av aksjene i kraftverket.
Geir Ludvig Aasen Ouren
Ouren debuterte i verdenscupen i 2000. Hans beste individuelle plassering er en 5.-plass på 50 km fristil i Holmenkollen i 2006. De siste årene har han stått utenfor det norske landslaget i langrenn. Han har konkurrert i både klassisk stil og fristil, men han har de beste resultatene i sistnevnte stilart.
Han har også vært en ivrig deltaker i norske mosjonsløp, og i 2009 vant han Birkebeinertrippelen som er en sammenlagtkonkurranse bestående av Birkebeinerrennet, Birkebeinerrittet og Birkebeinerløpet. Videre har Aasen Ouren hevdet seg godt i motbakkeløp og kom på 6.-plass sammenlagt i Powerade Norgescup i motbakkeløp 2008.
Aasen Ouren er nå løper på langdistanselaget Team NPRO. Hans beste plassering på langløp er 6.-plass i König Ludvig Lauf, og en 7.-plass i Marcialonga.
Frobisher Bay
Nunavuts hovedstad Iqaluit (kjent som Frobisher Bay inntil 1987), ligger innerst i bukta.
Innen Frobisher Bay er det et antall bukter, viker og sund. Blant disse er:
I Frobisher Bay er det en rekke øyer. Disse omfatter Hill Island, Faris Island nær Iqaluit, Pugh, Pike, Fletcher og Bruce Island ved munningen av Wayne Bay. Videre Augustus Island og Chase, McLean, Gabriel og Nouyarn.
Historie
Frobisher Bay har fått navn etter den engelske sjøfareren Sir Martin Frobisher som, mens han lette etter Nordvestpassasjen i 1576, ble den første europeeren som så stedet. Inntil Halls reise i 1861 trodde europeerne at bukten var et strede som skilte Baffin Island fra en annen øy.
Teleonomi
Teleonomi betegner den tilsynelatende målrettetheten av biologiske prosesser eller egenskaper. Begrepet ble foreslått av Colin Pittendrigh i 1958 (og videreutviklet av Ernst Mayr) som parallell til teleologi, som er ekte målrettethet.
Beyblade
Mangaen ble også tilpasset og utgitt som en tre sesongers anime-serie. Den første sesongen, som gikk over 51 episoder, gikk på lufta i Japan på TV Tokyo fra 8. januar til 24. desember 2001. Den andre sesongen, Beyblade V-Force gikk over ytterligere 51 episoder fra 7. januar til 30. desember 2002. Den tredje sesongen, Beyblade G Revolution, gikk over 52 episoder fra 6. januar til den ble avsluttet 29. desember 2003. Alle tre sesongene er senere tilpasset og utgitt i engelskspråklig versjon.
Teleonomi
For bevisste handlinger hos mennesket har teleologiske forklaringer selvfølgelig fortsatt sin gyldighet. Også individualutviklingen er teleologisk i den forstand at den har et mål (det kjønnsmodne individet), selv om grunnen til denne utviklingen er teleonomisk.
Beyblade
En ny serie Beyblade-episoder med nytt persongalleri og nye typer snurrebasser ble slupper i 2009 (2010 i USA), med tittelen Beyblade: Metal Fusion, kalt Metal Fight Beyblade i Japan. I 2010 (2011 i USA) kom en oppfølger-serie kalt Beyblade: Metal Masters.
Handlingsreferat
Tyson Granger var en entusiastisk ung mann som elsker Beyblade. Han blir venn med en annen Beyblade-entusiast, Kenny. De får oppmerksomheten til Kai Hiwatari, en formidabel Blader, etter å ha beseiret Carlos - lederen for nabolagets Beyblade-gjeng, Blade Sharks. Tyson og Kai utvikler en rivalisering som fører til at han oppdager at Beybladen hans inneholder et Bit-Beast som heter Dragoon. Tyson forsøker å utfordre Kai igjen. Han konkurrerer også i den japanske regionale Beyblade-kvalifiseringsturneringen og blir venn med ett par andre konkurrenter, Ray Kon og Max Tate, som begge har deres eget Bit-Beast.
Etter å ha vunnet en turnering, fortsetter Tyson å grunnlegge sitt eget lag sammen med Kai, Ray og Max som de kaller Blade-Breakers. Bladebreakers turnerer over hele Kina for å registrere seg for mesterskapene. De konfronterer blant annet White Tigers, Rays tidligere gruppe, som har et nag til Ray for å ha forlatt dem tidligere. Etter denne turneringen kommer Tyson og vennene hans til USA for å slåss mot All Starz, som blir trent av Max sin mor. Etter å ha vunnet American League, reiser medlemmene videre til Europa. De turnerer over hele Europa og møter blant annet Oliver, Enrique, Johnny og Robert, som går under Blade-navnet Majestics.
Deretter reiser de videre til Russland, for den aller siste turneringen. I Russland møter de Boris sitt lag, Demolition Boys, som Kai også var medlem av tidligere. Det var der Kai opprinnelig hadde lært nesten alt han visste om BeyBlading. Alle medlemmene av Bladebreakers går deretter hver sin vei. Men når andre lag, Team Psykick og Saint Shields, angriper Bladebreakers og forsøker å stjele deres Bit-Beasts, samles Bladebreakers for å beseire sine nye motstandere. Tysons klasse-kamerat Hilary Tachibana slutter seg til Bladebreakers.
Leker
Det ble også produsert en serie leker, basert på snurrebassene fra serien, som oppnådde betydelig popularitet over store deler av verden mellom 2000 og 2005, med et salg på over 100 millioner gjenstander.
Videospill
Det er utgitt flere videospill basert på serien.
I Japan er det utgitt enda flere.
Andelsselskap med begrenset ansvar
Et andelsselskap med begrenset ansvar (a.m.b.a.) er et andelsselskap hvor eiernes ansvar er begrenset til den av dem innskutte andelskapital. Selve betegnelsen «…med begrenset ansvar» er ikke presis, idet selve andelsselskapet har ubegrenset ansvar (og heftelse). Det menes reelt at eiernes heftelse er begrenset.
Vidar Løvstad
Vidar Løvstad (født 23. mars 1965) er en norsk musiker og gitarist. Løvstad er opprinnelig fra Harestua i Lunner kommune på Hadeland. Han er gitarist i bandet Hjerterknekt og studiomusiker, blant annet for Vestlandsfanden, Johanna Demker og andre og har jobbet som musikkprodusent. I 2004 spilte han med bandet Medium Kitchen.
Eddie Holman
Edward «Eddie» Holman (født 3. juni 1946 i Norfolk i Virginia ) er en amerikansk artist og låtskriver.
Nan’ao
Nan'ao (kinesisk: 南澳县; pinyin: Nán'ào Xiàn) er et fylke i den kinesiske provinsen Guangdong. Det er underlagt byprefekturet Shantou.
I 1999 hadde det en befolkning på 72,712 innbyggere.
Fylket omfatter øya Nan'ao, de små Nanpengøyene, og noen enda mindre øyer.
Språket teochew, et minnan språk, har hjemstavn i denne delen av Kina.
I mars 1950 var det kamper mellom kommunistene og nasjonalistene på Nan'ao-øya, som endte med kommunistisk seier, og i september 1952 var det på samme måte kamper på Nanpengøyene.
Ectinothorax
Ectinothorax er en slekt av billene i delgruppen (underfamilien) markløpere (Harpalinae) i familiegruppen løpebiller.
Utbredelse
Slekten lever i Afrika.
Valåe kraftverk
Valåe kraftverk er et vannkraftverk ved Lesjaskogsvatnet i Lesja kommune i Innlandet.
Det er et elvekraftverk som utnytter et fall på 248 meter i Valåi, som er tilløp til Lesjaskogsvatnet.
Installert effekt er 1,9 MW fra en peltonturbin. Årsproduksjon er bergnet til 5 GWh.
Kraftverket sto ferdig høsten 2014. Det er ikke i drift på vinteren, da er elven frosset.
Saint-Émilion
Saint-Émilion er en kommune i departementet Gironde i regionen Nouvelle-Aquitaine, i det sørvestlige Frankrike, 35 km nordøst for Bordeaux.
Kommunen har ca 2 300 innbyggere og en utstrekning på 27 km². Den er særlig kjent for vinen Saint-Émilion, som har fått sitt navn fra kommunen. Vinmarkene dekker 67% av kommunens areal.
Historie
Bautasteiner og en bygdeborg er vitnesbyrd om tidlig bosetting, så langt tilbake som for 35 000 år siden. Romerne dyrket vin i denne regionen så tidig som i det første århundre. På 300-tallet ble vinen lovprist av den latinske poeten Ausonius. Byen vokste fram på 700-tallet. Den første som slo seg ned her var munken Émilion som bosatte seg i en fjellhule. Han fikk etterhvert selskap av flere munker, og de startet med vindyrking. Byens beliggenhet langs Pilegrimsveien til Santiago de Compostela har ført til at det ble bygget flere klostre og kirker her.
Da Eleonore av Aquitaine giftet seg med Henrik II av England ble byen og regionen engelsk territorium. Under det britiske styret beholdt byen en friere, særrettslig stilling. Byen ble igjen fransk under hundreårskrigen. På grunn av nedgang beholdt byen sitt middelalderpreg frem til 1700-tallet, da bymurene ble revet.
Vindyrkingen skjøt fart i 1853, også på grunn av jernbanen mellom Paris og Bordeaux samme år. Byens vinproduksjon har vært preget av innovasjon. Byen har i dag ingen annen næringsvirksomhet enn vin. Kalksteinsbruddene i egnen, som hadde levert byggemateriale til Bordeaux og omegn, innstilte på 1700-tallet.
Vin
Saint-Émilion er en appellation for rødvin, og sammen med Médoc, Graves og Pomerol er byen et av de viktigste områdene for rødvin i Bordeaux. På samme måte som med Pomerol og andre vinområder øst i Gironde er det mest Merlot og Cabernet Franc, med et innslag av Cabernet Sauvignon.
Befolkningsutvikling
Antall innbyggere i kommunen Saint-Émilion
Johan G. Olsen
Johan Gunerius Olsen (født 27. september 1886 i Kristiansand, død 12. januar 1963 i Kristiansand) var en norsk skipsmegler, reder og industrimann.
Han drev også ulik industrivirksomhet innen flere bransjer. Blant selskapene han hadde eierskap i var Kjøita Sagbruk, Kristiansand Cementstøberi, Boen Bruk (parkettproduksjon), Fostvedt Træsliperi og Jiffy Products International.
Verdens handelssenter
Verdens handelssenter (engelsk: World Trade Center) er navnet på mange sentre verden over, der selskaper og offentlige organer knyttet til internasjonal handel holder til, og driver forretnings- og konferansevirksomhet. Sentrene etableres og koordineres av World Trade Centers Association, som ble etablert i 1970.
Det mest kjente senteret var Verdens handelssenter i New York, og som ble ødelagt i terrorangrepet 11. september 2001.
Christian Sprenger
Christian Sprenger er navnet til flere personer:
Bienville-la-Petite
Bienville-la-Petite er en kommune i departementet Meurthe-et-Moselle i regionen Grand Est i Frankrike. Med sine 33 innbyggere er Bienville-la-Petite en av de minste kommunene i Frankrike.
Befolkningsutvikling
Antall innbyggere i kommunen Bienville-la-Petite
FCA
FCA kan vise til:
Songrim
Songrim (Songrim si) er en by i provinsen Nord-Hwanghae i Nord-Korea.
Byen ligger ved Taedongelva, og fikk opprinnelig navnet Solme. Før 1945, mens Korea var kolonisert av Japan var byen også kjent som Kyŏmip'o (겸이포/兼二浦).
Administrativ inndeling
Byen er delt inn i 19 dong (nabolag) og 6 ri (landsby).
Jarlsø Verft
Selskapet ervervet i 1915 Chr. H. Christophersens verksted på Husvik og øya Jersøy. Verkstedet på Husvik ble flyttet til verftet på Jersøy, og det ble oppført plateverksted, maskinverksted, lager, kontorer, flere mindre bygninger og arbeiderboliger. I 1919 var rundt 300 personer i arbeid ved verftet.
I verftets 15 år lange historie ble det bygget fem lastebåter og om lag 20 hvalbåter. I tillegg var hvalkokerier blitt ominnredet, og det var levert store mengder hvalfangstutstyr.
Bionville
Bionville er en kommune i departementet Meurthe-et-Moselle i regionen Grand Est i Frankrike. Innbyggerne kalles for Bionvillois.
Jarlsø Verft
Bedriftens aktiva ble i 1931 overtatt for kr. 165 000 av et nytt selskap, Jarlsø Verft A/S. Fram til 1937 ble verftet benyttet til skipsopphugging, men som følge av prisstigningen på skip og eksportforbud opphørte denne aktiviteten i 1937. Senere fortsatte bedriften med kjøp og salg av hvalfangstutstyr, maskiner til skip og annet. I 1949 kjøpte Kaldnes Mekaniske Verksted i Tønsberg selskapet. Senere ble bedriften omgjort til et moderne jernstøperi.
Bionville
Befolkningsutvikling
Antall innbyggere i kommunen Bionville
Teatro Real
Teatro Real (norsk: Det kongelige teater), på folkemunne bare kalt El Real, er et stort operahus i Madrid i Spania. Grunnsteinen ble lagt i 1818, og operahuset åpnet dørene i 1850. Siden har huset vært stengt i flere perioder, men ble fullstendig rehabilitert i 1990-årene og gjenåpnet i 1997 med en kapasitet på 1745 publikummere. Teatro Real er et av de fremste operahusene i Europa med egenproduksjoner og forestillinger med internasjonalt anerkjente sangere, regissører og dansere. Teateret tilbyr også guidede omvisninger på flere språk, blant annet i salen, scenen, prøverom og garderober.
Historie
Teaterets historie strekker seg tilbake til 7. januar 1817, da kong Ferdinand VII utstedte et kongelig dekret om at Madrids Plaza de Oriente skulle ombygges og pusses opp. Kongen befalte samtidig at det skulle bygges et nytt operahus på plassen som skulle erstatte det tidligere Real Teatro de los Caños del Peral. Det gamle teateret ble revet, og grunnsteinen til nye Teatro Real ble lagt 23. april 1818. Etter 32 år med planlegging og bygging ble arbeidene fremskyndet i mai 1850 via en kongelig befaling, og teateret åpnet dørene 19. november 1850 med Donizettis La Favorite. Teateret ligger like foran Palacio Real, den spanske kongefamiliens offisielle residens.
I 1863 besøkte Giuseppe Verdi teateret i forbindelse med Spania-premieren på hans Skjebnens makt. I 1925 opptrådte Ballets Russes med Djagilev på teateret foran Nizjinskij og Stravinskij.
XOVER (band)
XOVER er et japansk visual kei-band, og er soloprosjektet til Juka fra Hizaki Grace Project og Moi dix Mois. Prosjektet ble startet i 2009.
Teatro Real
Historie
Fra åpningen i 1850 gikk teateret under navnet Teatro de Oriente, men etter Den spanske revolusjon i 1868, som avsatte dronning Isabella II, skiftet teateret navn til Teatro Nacional de la Ópera. Det huset også Madrids konservatorium frem til 1925. I 1925 ble bygget stengt inntil videre på grunn av skader fra byggearbeidene med Madrids metro. Myndighetene så på muligheten for å bygge om operahuset, men planene ble aldri gjennomført på grunn av økonomiske problemer og politiske omveltninger som den spanske borgerkrigen. I stedet ble Teatro Real restaurert og åpnet dørene som en konsertarena i 1966 – etter å ha vært stengt i 41 år. I de påfølgende årene var Teatro Real hjemmebane til Det spanske nasjonalorkesteret og RTVEs symfoniorkester. I 1969 ble den 14. utgaven av Eurovision Song Contest arrangert i operahuset, blant annet med en metallskulptur på scenen laget av Salvador Dalí. I perioden 1966–1988 var Teatro Real Madrids fremste konsertarena, men bygget stengte dørene på ny høsten 1988. I stedet ble Teatro Real bygget om for å møte det lokale ønsket og behovet for et skikkelig operahus. Ombyggingen startet 2. januar 1991, og 11. oktober 1997 åpnet operahuset dørene igjen. Åpningen ble foretatt av kong Juan Carlos og dronning Sofia, sammen med arkitektene Juan Manuel González og Francisco Rodríguez de Partearroyo. Åpningsforestillingen var Manuel de Fallas El sombrero de tres picos og La vida breve som ble etterfulgt av verdenspremieren på Divinas Palabras, av den spanske komponisten Antón García Abril. I besetningen var blant andre Plácido Domingo.
Produksjoner
Teatro Real produserer årlig rundt 17 operaoppføringer – både egenproduksjoner og samproduksjoner med andre store europeiske og søramerikanske operahus. I tillegg produserer operahuset et par større ballettforestillinger og flere konserter i perioden september–juli.
XOVER (band)
Medlemmer
Mini Álbum :
Teatro Real
Produksjoner
Etter gjenåpningen i 1997 har de mest populære oppføringene vært Verdis Rigoletto (387 forestllinger), Aïda med 361 og Il trovatore med 342 forestillinger. I 2017 feiret operahuset 20-årsjubileum etter gjenåpningen med en rekke festforestillinger og gjenoppsetninger av populære forestillinger som Bizets Carmen, Puccinis La bohème, Donizettis Lucia di Lammermoor og Verdis Aïda.
Carphoborus
Carphoborus er en slekt av barkbiller, og systematisk utgjør de en delgruppe av snutebillene (Curculionidae).
XOVER (band)
Medlemmer
Tracklist:
Teatro Real
Ledelse
Teatro Reals husorkester er Orquesta Sinfónica de Madrid. Kunstnerisk sjef er Joan Matabosch, tidligere sjef for Gran Teatre del Liceu i Barcelona. Siden 2015 har den britiske dirigenten Ivor Bolton vært musikalsk ansvarlig, og Pablo Heras-Casado er første gjestedirigent.
Carphoborus
Utseende
Små til middelsstore (gjerne 1,2-3,5 millimeter), avlange, fint hårete, gjerne brunlige barkbiller. Hodet er rundet, mer eller mindre dekket av pronotum sett ovenfra. Pronotum er ganske stort, hettelignende, rundet. Dekkvingene er jevnbrede.
XOVER (band)
Medlemmer
1. XGATE~for haling future~ 2. 目 醒 3. 世 明 4. metem psychosis 5. 蒼 天
Carphoborus
Utbredelse
Slekten har en holarktisk utbredelse.
XOVER (band)
Band Historie
Juka/Shaura
Frank Kåre Vangen
Frank Kåre Vangen (født 26. januar 1966) er en norsk, musiker, vokalist og gitarist, best kjent som vokalist i det norske bandet Nashville.
Vangen startet som musiker i 1977 med bandet Blaze. Etter at dette bandet ble oppløst ble han medlem i flere band som Mash, Classic, og i 1993 var han med på og starte countrybandet Too Far Gone, sammen med blant andre Roar Øien og sistnevntes lillebror Ola Buan Øien. Han forlot bandet i 1997 og ble erstattet av Roar Øiens fetter, Petter Øien, som forlot bandet i 2004.
Côte-d’Or (geologi)
Côte d'Or (norsk: gyllen skråning) er en kalksteinforkastning i Burgund, Frankrike som gir navnet til departementet som befinner seg rundt den. Den strekker seg fra Dijon nord for elven Dheune, til sør med utsikt over Saônedalen til øst.
Den østvendte skråningen av Côte d'Or er hjemmet til noen av de største navnene blant Burgundervin, som Gevrey-Chambertin, Clos de Vougeot, Meursault og Montrachet. Den nordlige delen, Côte de Nuits rundt (Nuits-Saint-Georges) produserer nesten utelukkende rødvin. Côte de Beaune, rundt Beaune i sør, produserer en blanding av hvite og røde viner. Route des Grands Crus (Route Nationale 74) forløper i dalen nedenfor forkastningen og er populær blant turister.
Historie
Området var opprinnelig keltisk og romertiden er veldokumentert for området. Senere kom det under Hertugene av Burgund, og Cisterciensere fra klosteret i Cîteaux spillet en viktig rolle i utviklingen av vinmarkene.
Geologi
Når det Parisiske hydrologiske and geologiske tilsigsfeltet sees som en asjett med Paris i midten, er Côte d'Or en del av den sørøstlige randen; motstykket til kalkklippene i Pays de Caux, ved kysten til Den engelske kanal i nordvest. Seinen starter nær Côte d'Or og munner ut i havet nær Pays de Caux, etter å ha rennt gjennom Paris.
Côte d'Or forkastningen reiser seg ved en bred, grunn grav som har formet seg som resultat av interaksjonen mellom krefter som presser opp Alpene og Massif Central. Kalksteinen fra Juratiden bidrar kjemisk til det basiske jordsmonnet som ofte finnes i en god vinmark, mens forkastningen bidrar til drenering og stigning (som gir bedre soleksponering).
De midterste og øvre steinformasjonene fra Juratiden i Côte d'Or rager over de oligocene, pliocene og kvartære steinformasjonene på sletten som Saône renner gjennom på sin vei sør mot middelhavet. Dermed er Côte d'Or del av vannskillet mellom Nord- og Sør-Europa. På den andre siden av sletten løfter Jurafjellene, som gav Juratiden sitt navn seg.
Comblanchien marmor
Nær Nuits-Saint-Georges har en del av den midterste juradiske kalksteinen metamorfisert til marmor. Metamorfosen ser ut til å ha sitt utspring fra vulkanske forstyrrelser i det (varisciske) Massif Central, utløst av den alpine orogenese. Massif Centrale er lokal representert ved sin nordlige ekstensjon, Morvan, som ligger mellom Nevers og Côte d'Or.
Det finnes en berømt åre av finkornet marmor med navn Pierre de Comblanchien. Den befinner seg i landsbyen Comblanchien, sør for Nuits-Saint-Georges. Steinen har forskjellige farger, fra beige til rosa. Den tåler frost og kan poleres. Stenbruddene ligger i skråningen nord og sør for landsbyen, på oversiden av D974.
Starkad
Starkad (norrønt for «den sterke» ) eller Sterkodder var en nordisk sagnhelt og skald med ufattelig styrke og tvilsom moral. Han opptrer i Gesta Danorum, der han er den nest mest omtalte personen etter biskop Absalon. Her fortelles om tiden fra Starkad - etter å ha forlist og gått i land i Danmark - gikk i tjeneste hos kong Frode. Starkads tidlige ungdom beskrives i Gautreks saga. Han drepte sin fosterbror kong Vikar Haraldsson, skal ha bodd i Sverige og hatt danske aner.
Han nevnes blant de kjempene som møtte frem til Bråvallaslaget mellom svenskekongen Sigurd Ring og hans farbror, den danske kong Harald Hildetann, og her nevnes at Starkad vokste opp på Fenring i Hordaland. Domkirken i Lund skal ha vist en av Starkads tenner frem til besøkende.
Hirdskald
I den islandske Skáldatal blir Starkad kalt de danske kongenes skald og den eldste fyrsteskalden. Saxo gjendiktet på latin et kvad som ble sagt å være av Starkad. I Gautreks saga er kvadet Vikarsbálkr tillagt ham. Sagnene om Starkad hører hjemme i vikingtiden, selv om enkelte trekk kan være eldre og blitt fortalt i alle de nordiske landene utover i middelalderen, men i ulike versjoner til ulike tider og steder. Han beskrives som overnaturlig storvokst. I Gautreks saga medvirker han til at kong Vikar ofres til Odin. «Det var min sørgeligste gjerning,» sa Starkad selv, men diktet er neppe eldre enn 1200-tallet.
Starkads farfar av samme navn
Hans farfar var en jette som også het Starkad og hadde åtte armer. Han bortførte kongsdatteren Alvhild, og deres sønnesønn er den Starkad som Saxo forteller om. Saxo var blant dem som forvekslet Starkad med denne farfaren hans, Starkad Aludreng (han bodde ved Alufoss, dvs. Ulefoss ). Den islandske skalden Vetrlide fortalte hvordan Tor drepte ham for å ha bortført Alvhild og fått barn med henne.
I fornaldersagaen Heidreks saga fortelles utførlig at Starkad Aludreng hadde åtte armer og svingte fire sverd. Mens Starkad var bortreist, ble hans festemøy Ogn Alvesprenge bortført av Hergrim halvtroll, og med ham fikk hun sønnen Grim som ble stamfar til Hervor og Angantyr. Starkad drepte Hergrim i tvekamp, men Ogn ville ikke tilbake til Starkad og tok livet av seg. Kong Alv av Alvheim hadde datteren Alvhild, regnet som den vakreste blant kvinner. En høst stod Alvhild for ofringen under disenes blot. I nattemørket da hun stenket blot-alteret med blod, bortførte Starkad henne. De fikk datteren Baugheid som siden giftet seg med Grim Hergrimsson. Den fortvilte kong Alv ba guden Tor om hjelp til å få datteren hjem; Tor slo i hjel Starkad og satte Alvhild fri.
Storverk og sønnen Starkad
I Gautreks saga fortelles, at Alvhild var gravid igjen da hun kom hjem til familien sin. Denne gang fikk hun en sønn, Storverk, som vokste opp til en pen, sterk mann med svart hår. Storverk dro til kong Harald på Agder som satte ham i tjeneste på Tromøy. Derfra fór Storverk ut på flere vikingferder, og på en av disse bortførte han Unn, datteren til jarlen Freke i Hålogaland. Starkad var sønnen deres, oppkalt etter sin farfar. Men Frekes sønner kom en natt og brente ned gården. Storverk og Unn omkom, men Starkad ble reddet, og kong Harald oppdro ham på kongsgården sammen med sin egen sønn Vikar.
Starkad og kong Vikar
Snart kom kong Hertjov fra Hordaland og drepte kong Harald og la Agder under seg. Kongesønnen Vikar ble tatt som gissel. Starkad var bare tre år, og hirdmannen Grane tok ham som krigsbytte med seg hjem til gården sin, Ask på det nåværende Askøy. Starkad var tolv år da Vikar kom på besøk og kjente igjen fosterbroren sin, som hadde vokst seg stor og sterk og alt hadde skjegg. De to guttene stakk til sjøs med et skip og samlet seg en flokk som gikk til angrep på kong Hertjov og vant over ham. Dermed ble Vikar konge over både Agder og Jæren.
Den danske geografen Claudius Clavus kalte Lindesnes for «Starkads nes», og knytter det dermed til Starkads drap på fosterbroren, kong Vikar. Dette hendte etter mange år som kong Vikars hirdmann. På en seilas fra Agder til Hordaland ble de liggende og vente på medvind. Mennene rådspurte gudene på vanlig måte, ved å kaste blot-spån som røpet at Odin ville ha dem til å velge en mann ved loddkasting og henge ham. Loddet falt på kongen selv, noe som forskrekket alle. De besluttet å sove på det, men samme natt kom Grane og vekket sin fostersønn Starkad. Sammen rodde de over til en annen øy der folk hadde samlet seg til tingstevne i en rydning midt i skogen. 11 menn på hver sin stol, og på den tolvte stolen satte Grane seg. Alle hilste ham da som Odin, som altså var den som hadde fostret Starkad på Ask. De andre var de 11 hovedgudene som nå skulle avgjøre Starkads skjebne, og snart var Odin og Tor i ordkrig: Alt dette bekreftet dommerne da dommen som ble avsagt, og tinget hevet. Odin i Granes skikkelse og Starkad rodde tilbake til holmen. Der sa Odin at Starkad fikk lønne ham for hjelpen og sende ham Vikar, «og jeg skal hjelpe deg med det». Odin ga ham et spyd som kom til å se ut som en stikling. Dagen etter handlet Starkad etter Odins instruks, steg opp på en stubbe og bøyde en tynn kvist på en furu. Kvisten festet han med tarmene til en nyslaktet kalv. Denne galgen så ikke noe farlig ut, og Vikar steg derfor opp på stubben, og lot Starkad legge løkken om halsen på ham. Starkad steg ned, stakk stiklingen i kongen og slapp kvisten med ordene: «Nå gir jeg deg til Odin.» Da ble stiklingen forvandlet til et spyd som gikk gjennom kongen, stubben falt, og tarmene ble til et sterkt tau så kvisten slo i været med kongen som ble hengt. Dette var Starkads første nidingsverk, og han måtte rømme Hordaland for folkets vrede. Han dro til Uppsala til ynglingekongene Eirik og Alrek og fulgte dem i krig, men var svært tynget av drapet på sin fosterbror, og ofte ble han minnet på dette av tolv berserkene som som også var i hirden.
Starkad minner selv om en jotne, og Saxo hevder at Starkad som barn hadde åtte armer som sin farfar Starkad Aludreng hadde inntil Tor slet seks av dem av. Starkads blodtørst får ham til å minne om en berserk. Han slår i hjel Angantyr og dennes 11 brødre for prins Helge. Deretter er han på nippet til å drepe også Helge; han er i blodrus, og roer seg først etter at Helge har dradd til ham med sverdet sitt. Mens alle andre søker ly under en forrykende snøstorm, setter Starkad seg til rette på åpen mark, der han legger fra seg overtøyet og plukker lopper. Noen kvinner er det ikke i livet hans, annet enn fosterdatteren Helga. Frieren henne, gullsmeden, hugger Starkad baken av.
Etter sin kamp med Angantyr lå Starkad i veikanten med tarmene sine hengende ut. Men snart kom en kremmer forbi og tilbød å hjelpe. Som takk skjelte Starkad ham ut for hans klumsethet. Den neste som kom forbi, tilbød også å hjelpe, men han var gift med en annen manns trellkone og arbeidet for herren hennes for å frikjøpe sin kone. En sånn en ville ikke Starkad ha med å gjøre. Hvorfor hadde han ikke giftet seg med en fribåren kvinne? Så kom en kvinne forbi og ville hjelpe; men hun var selv trellkone og attpåtil på vei til arbeid i møllen, så det skulle han ikke ha noe av. Omsider kom en fri bondesønn forbi og var bra nok for Starkad, som roste gutten for hans utmerkede herkomst og lot ham binde tarmene på plass med en bandasje av pilebark.
Motsatt har Georges Dumézil beskrevet Starkad som en proletarisk torshelt stilt overfor aristokratiets odinshelter. Dumézil har endret syn på dette, og i Destiny of the Warrior fokuserer han på Starkads tre nidingsverk: Drapet på kong Vikar, flukten etter kong Ragnalds fall, og mordet på kong Åle. Tre gange svikter Starkad sin troskapsed som hirdmann. Han utvirker at liksom-ofringen av kong Vikar blir alvor. Da kong Ragnald faller i kamp, flykter Starkad i stedet for å hevne kongen sin. Han dreper - attpåtil for betaling - sin venn kong Åle. Saxo forklarer dette med at Gud ville vise Starkad at hans betingelser ikke er annerledes enn andres, og at Odin angivelig skulle ha lovet Starkad et ekstra liv for hvert nidingsverk han gjorde seg skyldig i.
Til overmål oppfordrer Starkad kong Ingjald til å hevne sin far ved å drepe svogrene sine i et gjestebud. Saxo hevder at Starkad redder kongen og folket fra et fremmedherredømme. Men etter norrøn tankegang var handlingen forkastelig. Drapsofrene var jo både Ingjalds gjester og hans slekt, og skulle vært trygget av gjestefredens regler.
Starkads død
Starkad satt på sin ødegård og følte seg gammel og trøtt. Men da ingen i verden kunne måle seg med ham i kamp, kunne han ikke falle på slagmarken. Han besluttet seg for å gå ut og møte sin skjebne. På en skogvei møtte han en rytter og spurte ham om hans fødested og ætt. Da den unge mannen viste seg å være av god familie, tilbød Starkad ham en pose gull og sverdet sitt mot å bli drept på verdig vis av rytteren og sitt eget sverd. Han brukte dermed sitt eget gull til å lønne sin egen drapsmann, som han ifølge Saxo planla å drepe etter sin død ved å avtale at banemannen etter halshuggingen skulle springe mellom Starkads hode og kropp. Da ville Starkads fallende kropp angivelig knuse drapsmannen.
Lindian
Lindian (kinesisk: 林甸县; pinyin: Líndiàn Xiàn) er et fylke i provinsen Heilongjiang i Folkerepublikken Kina. Det er underlagt byprefekturet Daqing.
Lindian er særlig kjent for sine varme kilder.
I 1999 hadde det en befolkning på 258,410 innbyggere.
Samferdsel
Kinas riksvei 301 går fra Suifenhe via blant annet Mudanjiang, Harbin og Qiqihar til Manzhouli i Indre Mongolia.
Ärgre dich, o Seele, nicht
Ärgre dich, o Seele, nicht, BWV 186, er en kirkelig kantate komponert av Johann Sebastian Bach.
Den ble komponert i Leipzig i 1723 for den sjuende søndagen etter treenighetssøndag. Kantaten er basert på en tapt kantate, BWV 186a, fra Weimar i 1716. Stykket ble framført på nytt 1746-1749 i Leipzig.
Teksten er skrevet av Salomo Franck (sats 1, 3, 5, 8, 10), Paul Speratus (sjette sats);, mens resten er skrevet av en ukjent tekstforfatter.
Koraltemaet er basert på salmen «Es ist das Heil uns kommen her». Koralmelodien ble først registrert på 1400-tallet som en påskesang eller salme: «Freu dich, du werte Christenheit».
Instrumentering og struktur
Stykket er instrumentert for to oboer, engelsk horn, fagott, to fioliner, bratsj og basso continuo, samt fire sangsolister (sopran, alt, tenor, bass) og firedelt kor.
Det består av tolv satser:
Tommy Holden
Tommy Holden (født 17. januar 1981) er en norsk musiker og keyboardist.
Han er mest kjent som pianist og trekkspiller i det norske bandet Dakota. Han var også medlem i Sie Gubba fra 1998 til 2000. Gjennom den tiden han var i bandet holdt de en rekke konserter i nærområdet til hjembygda Ålen. Holden ga seg i bandet i 2000.
Han er elev av den kjente trekkspiller Per Albin Vårhus.
Toyota GT86
Toyota GT86 er en to-dørs 4-seters sportsbil fra japanske Toyota, også solgt som Subaru BRZ, og i USA som Scion FR-S. Bilene ser nesten helt like ut og har alle en 2-liters boksermotor på 200 hk laget av Subaru og Toyota. De bygges i Ōta i Gunma (prefektur), Japan. Ved utgangen av 2015 var omkring 55 000 laget, også i mange varianter innenfor hvert merke. Denne bilen har også bakhjulstrekk.
Flåren
Sjøen er oligotrof-mesotrof, med lite humus. Strendene er for det meste minerogene, og vegetasjonen er mange steder sparsom. Men i vikene er det en artsrik flora med blant annet pollsivaks og skjoldblad, samt rødlistede arter som skaftevjeblom. Det er også en artsrik fiskefauna, og følgende arter er påvist: ørret, sik, lagesild, gjedde, abbor, ål, gjørs, laue, brasme, sørv, mort og hork. Tidligere har det også vært edelkreps i sjøen. I tillegg er sjøen hekkeplass for en rekke fuglearter, som fiskeørn, storlom og vannrikse.
Toyota GT86
GR86 er den andre modellen produsert sammen med den japanske produsenten Subaru. I 2012 lanserte Toyota og Subaru BRZ samtidig GT86 og BRZ på markedet, utviklet på samme plattform og produsert på Gunma-anlegget i Japan. Bokstavene "GR" betegner Gazoo Racing, merkevarens sportsavdeling.
Toyota GR86 presenteres 5. april 2021.
Flåren
Likevel er sjøen ikke ansett som noe framstående eksempel på noen innsjøtype, men vurderes som regionalt verneverndig med hensyn på fiske og natur. Det er påvist moderat forurensing av sink i sjøen.
Sariwon
Sariwon (Sariwŏn si) er en by i provinsen Nord-Hwanghae i Nord-Korea.
Byen er hovedstad i Nord-Hwanghae og huser en gjødselfabrikk, en traktorfabrikk, en kornmølle, samt universiteter innenfor fagene landbruk, geologi, medisin, utdanning og farmasi. I byen ligger et barnesykehus som dekker en halv million barn og unge i området.
Administrativ inndeling
Byen er delt inn i 31 dong (nabolag) og 9 ri (landsby).
Lilian Harvey
Lilian Harvey (født Helen Lilian Muriel Pape; 19. januar 1906 i Hornsey i London, død 27. juli 1968 i Juan-les-Pins i Frankrike) var en britiskfødt tysk skuespiller.
Som åtteåring flyttet hun med sin britiske mor og tyske far til Tyskland. Ved utbruddet av første verdenskrig ble hun sendt til Sveits. Der studerte hun ballett og som 17-åring gjorde hun sin debut i en musikal i Wien.
I 1925 spilte hun i sin første film, Liebe und Trumpetenblasen, og ble snart en av de mest populære stjernene i filmoperetter. Hun prøvde lykken i Hollywood i 1933 uten større fremgang og det er for sin karriere i Tyskland i 1930-årene hun huskes i dag, med musikaler som Veien til paradis (1930) og Kongressen danser (1931).
Skriket (film, 1978)
Skriket, (originaltittel: The Shout) er en britisk spillefilm fra 1978 regissert av Jerzy Skolimowski.
Filmen ble vist på filmfestivalen i Cannes, hvor den vant Grand Prix.
Handling
Crossley (spilt av Alan Bates) en mystisk reisende mann som invaderer livene til et ungt par, Rachel og Anthony Fielding (spilt av Susannah York og John Hurt). Anthony er en komponist, som eksperimenterer med forskjellige lydeffekter og ulike elektroniske kilder ved sitt bortgjemte studio i Devon.
Det unge paret tilbyr Crossley gjestfrihet, men intensjonene hans blir gradvis avslørt som langt mer skumle enn først antatt.
Goldmark
Goldmark (norsk: gullmark, offisielt bare Mark) var valutaen i Det tyske keiserrike fra 1873 til 1914.
Historie
Før etableringen av keiserriket i 1871, hadde de forskjellige tyske statene egne valutaer. Goldmark ble innført i 1873, og var fra 1876 den eneste gyldige valuta. Navnet Goldmark ble først brukt senere for å skille denne valutaen fra Papirmark som overtok i 1914. Goldmark var standardisert med 2 790 Mark lik 1 kg rent gull (1 Mark = 358 mg).
Blâmont
Blâmont er en kommune i departementet Meurthe-et-Moselle i regionen Grand Est i Frankrike. Innbyggerne kalles for Blâmontais.
Befolkningsutvikling
Antall innbyggere i kommunen Blâmont
Ungdomsmesterskapet i friidrett 2015
Ungdomsmesterskapet i friidrett 2015 var et uoffisielt norgesmesterskap i friidrett for ungdom i alderen 15 til 19 år. Det ble arrangert på Romerike Friidrettsstadion i Lillestrøm 11.–13. september. Arrangør var Lørenskog FIL og Romerike Friidrett.
Metadromius
Metadromius er en slekt av billene i delgruppen (underfamilien) Lebiinae i familiegruppen løpebiller.
Utseende
Små (gjernee 2-2,5 millimeter), avlange og litt flate, blanke, mørkbrunlige løpebiller, dekkvingene ofte med gulbrune tegninger. Hodet er forholdsvis stort, rundet, med litt utstående fasettøyne. Pronotum er en del bredere enn langt, firkantet. Dekkvingene er litt rundede, avkortede bak slik at de ikke dekker bakkroppsspissen.